Dubay politsiyasi bir kunga qolmasdan yarim daqiqa ichida zargarlik do‘konidan 2 mln dirhamga (548000 AQSh dollariga yaqin) teng qiymatdagi zargarlik buyumlarini o‘g‘irlab ketgan jinoiy guruhni qo‘lga oldi, deb xabar berdi Dubay politsiyasi Twitter ijtimoiy tarmog‘idagi blogida. "Niqob kiyib olgan bosqinchilar 31 soniyada do‘kon peshtaxtasini buzib 2 mln dirham qiymatidagi zargarlik buyumlarini o‘marib, no‘malum yo‘nalishda qochib qolishgan, lekin shunga qaramay Dubay politsiyasi 24 soat qolmasdan butun jinoiy guruhni qo‘lga olgan", deb yozilgan politsiya hisobotida. O‘g‘irlik ishtirokchilari BAAda yashovchi 5 nafar xorijlik, jumladan bir ayol bo‘lgan. Foto: Twitter.com/@DubaiPoliceHQ